CELEX: 52010PC0293
Language: lt
Date: 2010-06-07
Title: Pasiūlymas tarybos įgyvendinimo sprendimas kuriuo leidžiama Lenkijai taikyti specialią priemonę, kuria nukrypstama nuodirektyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio

|

52010PC0293

 Pasiūlymas tarybos įgyvendinimo sprendimas kuriuo leidžiama Lenkijai taikyti specialią priemonę, kuria nukrypstama nuodirektyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio  /* KOM/2010/0293 galutinis - NLE 2010/0161 */  

	[pic] | EUROPOS KOMISIJA |Briuselis, 2010.6.7KOM(2010)293 galutinis2010/0161 (NLE)PasiūlymasTARYBOS ĮGYVENDINIMO SPRENDIMASkuriuo leidžiama Lenkijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnioAIŠKINAMASIS MEMORANDUMASPASIūLYMO APLINKYBėSPagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos[1] (toliau – PVM direktyva) 395 straipsnį Taryba, remdamasi Komisijos pasiūlymu, gali vieningai leisti bet kuriai valstybei narei imtis specialių priemonių, nukrypstant nuo tos direktyvos nuostatų, kad būtų supaprastinta pridėtinės vertės mokesčio (toliau – PVM) surinkimo procedūra arba užkirstas kelias tam tikrų formų mokesčių vengimui ar slėpimui.Raštu, kurį Komisijos generalinis sekretoriatas užregistravo 2009 m. lapkričio 16 d., Lenkijos Respublika paprašė leisti taikyti priemonę, kuria nukrypstama nuo PVM direktyvos 26 straipsnio 1 dalies a punkto ir 168 straipsnio.Vadovaudamasi PVM direktyvos 395 straipsnio 2 dalimi, Komisija 2009 m. gruodžio 14 d. raštu pranešė kitoms valstybėms narėms apie Lenkijos Respublikos prašymą. 2009 m. gruodžio 17 d. raštu Komisija pranešė Lenkijos Respublikai, kad turi visą būtiną informaciją prašymui įvertinti toliau nurodyta tvarka.Lenkijos Respublikoje didžioji dauguma įmonių (daugiau nei 95 %) yra labai mažos įmonės, daug jų yra šeimos valdomos, todėl tokioms įmonėms priklausantys arba nuomojami automobiliai dažnai naudojami tiek verslo tikslais, tiek privatiems poreikiams tenkinti, o didelės bendrovės darbuotojus dažnai skatina teikdamos nefinansines lengvatas, kaip antai bendrovės automobilis, kuriuo taip pat naudojamasi tiek verslo tikslais, tiek privatiems poreikiams tenkinti. Tiksliau didžioji dauguma bendrovėms priklausančių automobilių naudojami tiek verslo tikslais, tiek privatiems poreikiams tenkinti. Šiuo metu įmonei, kuri transporto priemonę naudoja privatiems poreikiams tenkinti, pagal PVM direktyvos 26 straipsnio 1 dalies a punktą atsiranda prievolė apskaičiuoti pardavimo PVM už transporto priemonės naudojimą privatiems poreikiams tenkinti.Dėl tam tikrų transporto priemonių konstrukcijos jas galima vienodai naudoti tiek verslo tikslais, tiek privatiems poreikiams tenkinti, todėl, Lenkijos valdžios institucijų teigimu, sunku tiksliai nustatyti, kokiu mastu apmokestinamasis asmuo tokias transporto priemones naudoja privatiems poreikiams tenkinti. Su tokiais sunkumais susiduria ne tik apmokestinamieji asmenys, bet ir mokesčių administratoriai, kurie turi tikrinti naudojimo privatiems poreikiams tenkinti mastą.Šiems sunkumams įveikti ir PVM sistemos taikymui supaprastinti Lenkijos Respublika prašo taikyti leidžiančią nukrypti nuostatą, kad būtų panaikintas tam tikrų transporto priemonių naudojimo privatiems poreikiams tenkinti apmokestinimas, o pirkimo PVM, mokėtino pirmą kartą įsigyjant ar nuomojantis transporto priemonę, atskaita būtų apribota iki 60 %. Lenkijos valdžios institucijų vertinimu, vidutiniškai tokią laiko dalį šių tipų transporto priemonės yra naudojamos verslo tikslais.Į atskaitą įtraukiama suma neviršytų 6 000 PLN. Ši suma apskaičiuota remiantis standartinio automobilio kaina (55 000 PLN), ja ketinama užkirsti kelią pernelyg didelei atskaitai už prabangius automobilius, kurie veikiausiai daugiau naudojami privatiems poreikiams tenkinti.Transporto priemonės, kurioms taikoma ši priemonė, – didžiausios leistinos 500 kg viršijančios keliamosios galios ir didžiausios leistinos 3,5 t masės transporto priemonės. Išimtis – transporto priemonės, kurios aiškiai skirtos naudoti tik verslo tikslais, tiksliau perpardavimui ar nuomai įsigytos transporto priemonės, iš esmės krovininės transporto priemonės, specialios paskirties transporto priemonės (pvz., techninės pagalbos keliuose transporto priemonės, krautuvai ir katafalkai) ir ne mažiau kaip 10 asmenų (įskaičiuojant vairuotoją) vežti skirtos transporto priemonės. Taip atskiriant transporto priemones siekiama priemonę taikyti tik toms transporto priemonėms, kurios gali būti naudojamos tiek verslo tikslais, tiek privatiems poreikiams tenkinti.KONSULTACIJOS SU SUINTERESUOTOSIOMIS šALIMIS IR POVEIKIO VERTINIMASKonsultacijų ar nepriklausomo tyrimo neprireikė.TEISINIAI PASIūLYMO ASPEKTAISprendimu leidžiama Lenkijai taikyti specialią priemonę, kuria nukrypstama nuo PVM direktyvos 26 ir 168 straipsnių nuostatų, susijusių su perkant, įsigyjant, importuojant, nuomojantis arba išperkamosios nuomos būdu įsigyjant tam tikras transporto priemones mokėtino PVM atskaita.Šis pasiūlymas grindžiamas PVM direktyvos 395 straipsniu.Šis sprendimas susijęs su valstybei narei jos pačios prašymu suteiktu leidimu ir nėra privalomas.Atsižvelgiant į griežtą laiko ir taikymo srities apribojimą, ši speciali priemonė proporcinga siekiamam tikslui.Remiantis PVM direktyvos 395 straipsniu, nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Tarybos sprendimas yra vienintelė tinkama priemonė, kadangi jis gali būti skirtas atskirai valstybei narei.POVEIKIS BIUDžETUIPasiūlymas neturi neigiamo poveikio Sąjungos biudžetui.NEPRIVALOMI DUOMENYSPasiūlyme numatyta laikino galiojimo sąlyga.2010/0161 (NLE)PasiūlymasTARYBOS ĮGYVENDINIMO SPRENDIMASkuriuo leidžiama Lenkijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[2], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisijos generalinis sekretoriatas užregistravo 2009 m. lapkričio 16 d., Lenkija paprašė leisti taikyti specialią priemonę, kuria nukrypstama nuo Direktyvos 2006/112/EB nuostatų, reglamentuojančių teisę atskaityti pirkimo PVM.2.  Komisija 2009 m. gruodžio 14 d. raštu pranešė kitoms valstybėms narėms apie Lenkijos prašymą. 2009 m. gruodžio 17 d. raštu Komisija pranešė Lenkijai, kad turi visą, jos nuomone, prašymui įvertinti būtiną informaciją.3.  Kai kurios transporto priemonės dėl jų konstrukcijos vienodai tinka tiek privatiems poreikiams tenkinti, tiek naudoti verslo tikslais. Šiuo metu, jei apmokestinamasis asmuo ketina privatiems poreikiams naudoti transporto priemonę, kurią įsigydamas atskaitė visą ar dalį pirkimo PVM, jis turi apskaičiuoti pardavimo PVM už tokį panaudojimą. Tačiau apmokestinamajam asmeniui sunku tiksliai nustatyti, o mokesčių administratoriams – stebėti naudojimą privatiems poreikiams tenkinti.4.  Todėl pridėtinės vertės mokesčio (toliau – PVM) surinkimo tvarkai supaprastinti Lenkija prašo leisti taikyti leidžiančią nukrypti nuostatą, kad teisė į atskaitą įsigyjant tiek verslo tikslais, tiek privatiems poreikiams tenkinti naudojamą transporto priemonę, būtų apribota iki 60 % PVM, mokėtino perkant, įsigyjant, importuojant, nuomojantis arba išperkamosios nuomos būdu įsigyjant tam tikras transporto priemones. Apmokestinamasis asmuo nebeturėtų apskaičiuoti pardavimo PVM už transporto priemonės naudojimą privatiems poreikiams tenkinti.5.  Speciali priemonė turėtų būti taikoma tik didžiausios leistinos 500 kg viršijančios keliamosios galios ir didžiausios leistinos 3,5 t masės transporto priemonėms, o į atskaitą įtraukiama suma neturi viršyti 6 000 PLN. Didžiausia leistina PVM atskaitos suma siekiama užkirsti kelią pernelyg didelei PVM, mokėtino perkant ar nuomojantis prabangius automobilius, kurie veikiausiai daugiau naudotini privatiems poreikiams tenkinti, atskaitai. Leidžianti nukrypti nuostata neturėtų būti taikoma specialios paskirties transporto priemonėms, kaip antai techninės pagalbos keliuose transporto priemonėms, krautuvams ir katafalkams, taip pat perpardavimui ar nuomai skirtoms transporto priemonėms.6.  Leidimas turėtų būti riboto galiojimo ir turėtų galioti iki 2013 m. gruodžio 31 d. Atsižvelgiant į iki tos dienos įgytą patirtį, gali būti atliktas vertinimas, ar galima toliau pagrįstai taikyti leidžiančią nukrypti nuostatą.7.  Leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas pridėtinės vertės mokestis,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 168 straipsnio, Lenkijai leidžiama iki 60 % apriboti teisę į PVM, mokėtino perkant, įsigyjant, importuojant, nuomojantis arba išperkamosios nuomos būdu įsigyjant transporto priemones, atskaitą ir nustatyti, kad į atskaitą įtraukiama PVM suma neturi viršyti 6 000 PLN.Šis apribojimas taikomas tik toms transporto priemonėms, kurių didžiausia leistina keliamoji galia viršija 500 kg, o didžiausia leistina masė yra 3,5 t.2 straipsnis1 straipsnis netaikomas šių kategorijų transporto priemonėms:8.  perpardavimui, nuomai ar išperkamajai nuomai įsigytoms transporto priemonėms;9.  krovininėms transporto priemonėms;10.  specialios paskirties transporto priemonėms;11.  ne mažiau kaip 10 asmenų (įskaičiuojant vairuotoją) vežti skirtoms transporto priemonėms.3 straipsnisNukrypstant nuo Direktyvos 2006/112/EB 26 straipsnio 1 dalies a punkto, Lenkijai leidžiama transporto priemonių, kurioms taikomas šio sprendimo 1 straipsnyje nurodytas apribojimas, naudojimo apmokestinamojo asmens arba jo darbuotojų privatiems poreikiams tenkinti arba, platesne prasme, ne verslo tikslais, nelaikyti paslaugų teikimu už atlygį.4 straipsnisŠis sprendimas galioja iki 2013 m. gruodžio 31 d.5 straipsnisŠis sprendimas skirtas Lenkijos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] OL L 347, 2006 12 11, p. 1.